CELEX: 32011R0560
Language: lt
Date: 2011-06-10 00:00:00
Title: 2011 m. birželio 10 d. Komisijos įgyvendinimo reglamentas (ES) Nr. 560/2011, kuriuo baigiamas pardavimas, numatytas Reglamentu (ES) Nr. 1017/2010, kuriuo pradedamas valstybių narių intervencinių agentūrų turimų grūdų pardavimas vidaus rinkoje

11.6.2011   
            
            
               LT
            
            
               Europos Sąjungos oficialusis leidinys
            
            
               L 152/22
            
         KOMISIJOS ĮGYVENDINIMO REGLAMENTAS (ES) Nr. 560/2011
   2011 m. birželio 10 d.
   kuriuo baigiamas pardavimas, numatytas Reglamentu (ES) Nr. 1017/2010, kuriuo pradedamas valstybių narių intervencinių agentūrų turimų grūdų pardavimas vidaus rinkoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 43 straipsnio f punktą kartu su 4 straipsniu,
   kadangi:
   
               (1)
            
            
               Komisijos reglamentu (ES) Nr. 1017/2010 (2) buvo paskelbti nuolatiniai konkursai valstybių narių intervencinių agentūrų laikomiems grūdams perparduoti vidaus rinkoje. Nuo 2010 m. lapkričio 24 d. vykusiuose perpardavimo konkursuose tam tikras grūdų kiekis liko neparduotas.
            
         
               (2)
            
            
               Remiantis 2012 m. maisto paskirstymo labiausiai nepasiturintiems asmenims planu, visas valstybėms narėms reikalingas grūdų kiekis, kaip numatyta 2010 m. rugsėjo 14 d. Komisijos reglamento (ES) Nr. 807/2010, nustatančio išsamias maisto iš intervencinių atsargų tiekimo labiausiai nepasiturintiems asmenims Sąjungoje taisykles (3) 1 straipsnio 2 dalies a punkte, viršija dabar turimą kiekį. Todėl reikia išsaugoti visas likusias intervencines grūdų atsargas.
            
         
               (3)
            
            
               Todėl reikėtų Reglamentu (ES) Nr. 1017/2010 pradėtą grūdų pardavimą konkurso būdu baigti ir minėtą reglamentą panaikinti. Pasiūlymai, kuriuos valstybių narių intervencinės agentūros gavo po 2011 m. gegužės 25 d. 11.00 val. Briuselio laiku, netenka prasmės.
            
         
               (4)
            
            
               Kad ši žinia rinką pasiektų greitai ir kad būtų užtikrintas veiksmingas priemonės taikymas, šis reglamentas turėtų įsigalioti jo paskelbimo Europos Sąjungos oficialiajame leidinyje dieną.
            
         
               (5)
            
            
               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,
            
         PRIĖMĖ ŠĮ REGLAMENTĄ:
   1 straipsnis
   Baigiamas Reglamento (ES) Nr. 1017/2010 1 straipsniu pradėtas grūdų pardavimas konkurso tvarka.
   2 straipsnis
   Reglamentas (ES) Nr. 1017/2010 panaikinamas.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. birželio 10 d.
      
         
            Komisijos vardu, Pirmininko vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 293, 2010 11 11, p. 41.
   
      (3)  OL L 242, 2010 9 15, p. 9.